<classify> Hatua hiyo inalenga pia kuufanya mchezo huo kuchezwa mjini na vijijini kama ilivyo michezo mingine. Kamati hiyo ambayo ni mpya imepania kuhakikisha mchezo huo unaboreka zaidi na kufahamika kama ule wa wanaume.Katibu Mkuu wa kamati hiyo Khatma Mwalim akizungumza na Mwandishi wa habari hizi ambaye alitaka kujua mikakati ya uongozi huo mpya, alisema kuwa jambo la kwanza ni kuondoa makundi ambayo yalishaanza kuchomoza ndani ya klabu zao hususan zile kongwe ambazo ni New Generation na Women Fighter.Alisema kuwa katika kutaka kufikia azma yao hiyo ni kudhibiti mvutano huo na kuanza ukurasa mpya kwa mustakabali wa soka lao la wanawake. Hata hivyo alidai kuwa uongozi wake utapata changamoto kubwa kutokana na idadi ya timu zilizopo kwani ni ndogo ukilinganisha na michezo mingine.Katika kukabiliana na hilo Khatma alisema kamati yake inajipanga kuelekea vijijini kuhamasisha soka hilo la wanawake kwa kutumia mbinu mbalimbali za ushawishi.Alizitaja baadhi ya mbinu ambazo watazitumia ni kufanya mazoezi ya pamoja na wanavijiji, kucheza mechi za kirafiki na kutumia hata mikanda ya video inayoonesha soka hilo.Kwa sasa soka hilo la akinadada linajumuisha timu sita ambazo ni New Generation, Women Fighter, Kidimni Queen, Mwenge Sisters, Bungi Sisters zote za Unguja na Mkoani Queens kutoka Mkoani kisiwani Pemba. Kamati ya soka la Wanawake tayari imepata uongozi wake baada ya kufanya uchaguzi na Mwenyekiti wake ni Sabah Bakar Hassan na Khatma Mwalim  <topic>: michezo 